An mga primerong ginikanan kan historiya kan dinastiyang ini iyo an tulong kobreng inskripsiyon kan Damodaradeva pinaluwas kan mga taon na 1156, 1158 asin 1165 sa Panahon kan Saka, an pang-apat, pang-anom asin pang-treseng taon kan saiyang pagiging hade. An inot na tagapagpadalagan kan dinastiyang ini si Purushottamadeva, hali sa pagiging pinuno kan tribo (garamani). An saiyang aki na si Madhumathana o Madhusudanadeva, an inot na independenteng tagapamuno kan dinastiyang ini, nakakua kan titulong nripati. Sinundan man kan saiyang aki na si Vasudeva, asin si Vasudeva sinundan man kan saiyang aki na si Damodaradeva. Si Damodaradeva (namuno kan 1231-12-43) an pinakamakapangyarihan na tagapadalagan kan dinastiyang ini. Igwa siyang titulo na Ariraja-Chanura-Madhava-Sakala-Bhupati-Chakravarti. An mga ebidensiyang inskripsyonal nagpapahiling na ang kahadean na ini nag-abot pa sa presenteng panahon sa rehiyon kan Comilla-Noakhali-Chittagong. Si Ariraja-Danuja-Madhava Dasharathadeva, sarong modernong tagapadalagan pinalwaig an pigsasakopan hanggang Bikrampur asin ini ginibong kapitolyo.